hy hy en id de hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en en en hy hy hy hy hy hy hy hy hy hy hy hy hy hy hy hy hy hy hy hy en hy en hy ko hy hy en hy en en en zh id en hy hy hy hy hy hy hy hy hy hy hy hy hy hy hy hy hy hy hy es tr en hy en hy en hy hy hy hy hy hy hy hy hy hy hy ru hy en hy hy hy en
Հունվար 22, 2021Google, Social Media Marketing, Բիզնեսի թվայնացում, Ինտերնետ գովազդ, Օնլայն գործիքներ
Retargeting-ի հնարավորություններ են ընձեռում Google Ads, ЯHдekc ДиpekT, Facebook Ads, Instagram, BKoHTakTe, MyTarget և այլ հարթակներ: Ի դեպ, Google Ads-ում այդ գործիքն անվանում են Remarketing, իսկ Facebook-ում՝ Pixel:
Retargeting-ը կախված է կարգավորման միջոցից և բովանդակության տեսակից: Սովորաբար առանձնացնում են ռեթարգեթինգ-ի հետևյալ տեսակները.
Վարքային – դասական տեսակն է, կախված է օգտատիրոջ վարքից, այսինքն՝ ​​նրա՝ կայք այցելություններից, կոճակի սեղմումից, որոնումներից և այլն:
Որոնողական – հաշվի են առնվում ոչ միայն կայքի այցելությունները, այլև այն, թե ինչ է փնտրել օգտատերը: Դրանից հետո գովազդները / հայտարարությունները կարող են ցուցադրվել որոնողական էջերում և ներառել բանալի բառեր: Հենց օգտատերը որոնման դաշտում գրում է Ձեր նշած բանալի բառերը, նա տեսնում է Ձեր գովազդը` անկախ նրանից՝ այցելե՞լ է նա Ձեր կայք, թե՞ ոչ:
Դինամիկ – այս տեսակի դեպքում հայտարարությունները համապատասխանեցվում են անհատ օգտատիրոջ հետաքրքրություններին: Եթե նա Ձեր կայքում նայել է պահարան, վերջինս «նրան» կհետապնդի նաև այլ տեղերում: Ի դեպ, օգտատերը կտեսնի նաև նախկինում չնայած ապրանքներ, որոնք, ամենայն հավանականությամբ, նրան կհետաքրքրեն:
Ինչո՞ւ է բիզնեսին անհրաժեշտ Retargeting-ը (վերաթիրախավորումը)
Retargeting-ն արդյունավետ գործիք է բիզնեսի համար, քանի որ կարող է նպաստել մի շարք խնդիրների լուծմանը:
Դրդում է գնում կատարել: Ըստ հետազոտությունների՝ «զամբյուղում» ապրանքներ ավելացնելու և չգնելու դեպքերը շատ-շատ են: Միևնույն գովազդի պարբերաբար հայտնվելը կարող է «ստիպել» պատվերի ձևակերպումը ավարտին հասցնել:
Առաջարկում է ապրանքներ/ծառայություններ, որոնք կարող են հետաքրքրել օգտատիրոջը:
Ապահովում է կապը մշտական հաճախորդների հետ. հիշեցնում է ընկերության մասին, առաջարկներ ներկայացնում՝ մեծացնելով նոր գնումներ կատարելու հնարավորությունը:
Մեծացնում է ապրանքանիշի ճանաչելիության, ինչպես նաև նրա նկատմամբ վստահության մակարդակը:
Անկախ գովազդի նպատակից՝ վերաթիրախավորումը (Retargeting) կարող է էական ներդրում ունենալ ձեր ռազմավարության հաջողության մեջ: Ահա Remarketing-ի ընդամենը մի քանի առավելություն.
Գովազդի ցուցադրում այն հաճախորդներին, որոնք գնմանը մոտ են: Դիմե՛ք այն օգտատերերին, որոնք արդեն փոխազդեցության մեջ են եղել Ձեր ընկերության հետ: Նրանք կտեսնեն Ձեր գովազդը այլ կայքեր այցելելիս, բջջային հավելվածներ օգտագործելիս և Google-ով ձեր մասին տեղեկություններ որոնելիս:
Նեղ թիրախային գովազդ: Ստեղծե՛ք Retargeting-ի ցուցակներ հստակ պայմաններով, օրինակ՝ ներառե՛ք այն օգտատերերին, որոնք կայքի զամբյուղում որևէ բան են ավելացրել, բայց գնում չեն կատարել:
Մեծ ներգրավվածություն: Գովազդները կարող եք ցուցադրել ավելի քան երկու միլիոն կայքերում և բջջային հավելվածներում:
Կարծում ենք՝ արդեն համոզվեցիք, թե ինչքան կարևոր է Ռեթարգեթինգը (Retargeting-ը) և նպատակային կիրառման դեպքում ինչ ազդեցություն կարող է ունենալ: Ուստի առաջարկում ենք դիմել այս գործիքի օգնությանը, իսկ արդյունավետ ներդրման հարցում կարող եք վստահել մեզ:
Google-ում, Yandex-ում և Facebook-ում վերաթիրախավորման կարգավորումների մանրամասներին կարող եք ծանոթանալ՝ անցնելով այս հղումներով:
Մի քանի խորհուրդ արդյունավետ Retargeting-ի (Ռեթարգեթինգ) համար
1. Շարունակ ստեղծագործե՛ք, փորձե՛ք տարատեսակ գովազդներ, մինչև պարզեք, թե որն է դրանցից առավել արդյունավետը:
2. Հետևե՛ք վիճակագրությանը՝ հասկանալու համար, թե որ գովազդը, որ ժամին և որտեղ տեղադրվածն ազդեցություն գործեց:
3. Շատ մի՛ «հետապնդեք» գնորդներին. գովազդը կարող է հակառակ ազդեցություն ունենալ և վանել նրանց:
4. Ակտիվորեն կիրառե՛ք սոցիալական ցանցերի հնարավորությունները. մարդիկ այնտեղ շատ ժամանակ են անցկացնում:
5. Թիրախային լսարանին հատվածների բաժանե՛ք. կայքի բոլոր այցելուներին նույն գովազդը ցուցադրելն այնքան էլ արդյունավետ չէ (եթե չասենք՝ որոշ դեպքերում անիմաստ է):
6. Օգտագործե՛ք մարքեթինգային հայտնի հնարքները՝ գրավիչ վերնագիր, տեսանյութեր, լուսանկարներ, թվեր և այլն:
7. Մտածե՛ք, թե ապագայում ինչ պետք կգա հաճախորդին: Օրինակ՝ եթե նա գնել է հեռախոս, նրան գուցե պատյան անհրաժեշտ լինի: Ապրանքն առաջարկե՛ք մինչև նրա փնտրելը:
8. Գովազդի միջոցով հույզեր առաջացրե՛ք:
AMP. ի՞նչ է դա և ինչո՞ւ է անհրաժեշտ
Ինչպե՞ս ընտրել բիզնեսի անվանում, խորհուրդներ ընկերության նեյմինգի վերաբերյալ
RETARGETING / REMARKETING. գովազդային հետապնդո՞ւմ, թե՞ մարքեթինգային արդյունավետ գործիք
Ինֆլուենսերներ. ովքեր են և ինչպես կարող են օգնել բիզնեսին
Ինչո՞ւ են բիզնեսին հարկավոր փոթդքասթները
Ինչպե՞ս ստանալ գրագետ և «վաճառող» նկարներ՝ առանց մասնագետի օգնության
Ինչպե՞ս համավարակն արագացրեց թվային տեխնոլոգիաների անցման գործընթացը
Ինչպե՞ս են համաշխարհային բիզնես-առաջնորդները պատրաստվում ընկերությունների աշխատանքի վերսկսմանը
Խորհրդավոր հաճախորդն օնլայն խանութներին մեկ տարուց ավելի հանգիստ չէր տալիս
Ինֆլուենսերներ. ովքեր են և ինչպես կարող են օգնել բիզնեսին
Ինչպե՞ս ընտրել բիզնեսի անվանում, խորհուրդներ ընկերության նեյմինգի վերաբերյալ
Leave this field empty if you're human:
8 Social Media Marketing
4 Բիզնես և ինքնազարգացում
AMP. ի՞նչ է դա և ինչո՞ւ է անհրաժեշտ
Ինչպե՞ս ընտրել բիզնեսի անվանում, խորհուրդներ ընկերության նեյմինգի վերաբերյալ
RETARGETING / REMARKETING. գովազդային հետապնդո՞ւմ, թե՞ մարքեթինգային արդյունավետ գործիք
Ինֆլուենսերներ. ովքեր են և ինչպես կարող են օգնել բիզնեսին
Ստանալ բլոգի նոր հոդվածները էլ.փոստով
Leave this field empty if you're human:
Բաժանորդագրվեք բլոգին և առաջինն իմացեք ինտերնետ մարքեթինգի բլոգի նոր հոդվածների մասին
«Դիմարկ» ընկերությունն առաջարկում է կազմակերպությունների ապրանքների, ծառայությունների, բրենդի առաջխաղացման, վաճառքների աճին ուղղված մարկետինգային ծառայություններ թվային (ինտերնետ) միջավայրում:
Երևան, Մ․ Բաղրամյան 76/3
Copyright © 2022 Dimark LLC, All Rights Reserved